Australië het die eerste toets op ’n drafstap gewen nadat hulle die besoekers vir slegs 36 lopies uitgeknikker het, terwyl Indië goed in die tweede toets terugbaklei het om ook met agt paaltjies te seëvier.
Die eksentrieke Smith – wat eers ’n amperse rieldans moet uitvoer voordat hy stelling voor die paaltjies kan inneem – is nou in die spervuur omdat hy in Indië se tweede beurt sy skermkolfvaardighede op die kolfblad uitgestal het.
Tim Paine, die Australiese kaptein wat self ’n nagmerrietoets agter die paaltjies ervaar het, het egter Smith verdedig.
“As jy vir Steve dophou, sal jy daarop let dat hy so iets taamlik gereeld gedurende ’n toetswedstryd doen. Hy staan altyd op die kolfblad en oefen sy kolfwerk wanneer ons in die veld is,” het Paine gesê.
Wat kan mens van hom en sy makker se wat in SA die skuur papier truuks probeer het, hulle kan nie ophou met hulle gekullery nie. Kan hulle nog lieg ook daarby hy moes net uitgeskop wees om nie weer toets krieket te speel nie.